turjo4nis/wikipedia-bn-dump-20250701 huggingface dataset:
মর্সিয়া

মর্সিয়া (ফার্সি: مَرْثِیَه) হোসাইন ইবনে আলী এবং কারবালায় তার সহযোদ্ধাদের শাহাদাত ও বীরত্বের স্মৃতি স্মরণে রচিত শোকগীতি। মর্সিয়াগুলো মূলত ধর্মীয় বিষয়কেন্দ্রীক।

পটভূমি 
মর্সিয়া শব্দটি আরবি শব্দ মার্থিয়া (مارْثِيَّه; রুট R-TH-Y) থেকে এসেছে যার অর্থ হলো ট্র্যাজিক ঘটনা সম্পর্কে বা বিদেহী আত্মার জন্য শোকময় বিলাপ। মর্সিয়া হল আহলে বাইত, ইমাম হোসাইন এবং কারবালার যুদ্ধের শাহাদাতের স্মরণে লেখা একটি কবিতা। এটি সাধারণত শোকপ্রকাশক কবিতা।

মর্সিয়াগুলো উর্দুতে প্রথম ভারতবর্ষের দাক্ষিণাত্য রাজ্যে ষোড়শ শতাব্দীতে আবির্ভূত হয়। এগুলো হয় দুই লাইনের একক চরণ আকারে কাসিদা  হিসেবে অথবা চার লাইনের একক চরণ আকারে মুরাব্বাতে লেখা হয়েছিল।

সময়ের সাথে সাথে মুসাদ্দাস একটি মর্সিয়ার জন্য সবচেয়ে উপযুক্ত রূপ হয়ে ওঠে। এই আকারে সুনিয়মিত বিন্যাস হিসেবে প্রতিটি স্তবকের প্রথম চারটি লাইনে একটি ছন্দের অন্ত্যমিল থাকে এবং বাকি দুটি লাইনের একটিতে অন্যটির ইঙ্গিত প্রকাশিত হয়ে থাকে।

এই আকারটি ভারতীয় উপমহাদেশের লক্ষ্ণৌতে গুরুত্বপূর্ণ শিয়া মুসলিম সম্প্রদায়ের মাঝে বিশেষভাবে অনুকূল ভিত্তি খুঁজে পেয়েছিল, যেখানে কারবালার যুদ্ধে শহীদদের প্রশংসা করা এবং শোক প্রকাশ করাকে ধার্মিকতা এবং ধর্মীয় কর্তব্য হিসাবে বিবেচনা করা হয়েছিল। মীর বাবর আলী আনিস এই ধারার সর্বসেরা ছিলেন।

উর্দুতে বিখ্যাত মর্সিয়া লেখকদের মধ্যে রয়েছেন মীর বাবর আলী আনিস, মির্জা সালামত আলী দবীর, আলী হায়দার তাবাতাবাই, নাজম আফান্দি, জোশ মালিহাবাদী এবং অন্যান্য। এই ধারার সুপরিচিত ফার্সি কবিদের মধ্যে রয়েছেন মুহতাশাম কাশানি, নবাব আহমদ আলী খান কেয়ামত এবং সামেত বোরুজেরদি। তুর্কি ভাষায় বাকী একটি গুরুত্বপূর্ণ মর্সিয়া রচনা করেছিলেন।

মীর বাবর আলী আনিস একজন প্রখ্যাত উর্দু কবি, সালাম, এলিজি, নোহা এবং চতুষ্পদী শ্লোক রচনা করেছিলেন। যদিও এলিজির দৈর্ঘ্য প্রাথমিকভাবে চল্লিশ বা পঞ্চাশ স্তবকের বেশি ছিল না, তবে তিনি একে একশ পঞ্চাশ বা তার চেয়েও দীর্ঘ দুইশ স্তবক বা ব্যান্ড এর উপরে নিয়ে গেছেন, কারণ মর্সিয়ার প্রতিটি স্তবকমুসাদ্দাস বিন্যাসে পরিচিত। মীর আনিস আরবি, ফার্সি, উর্দু, হিন্দি এবং অবধি ভাষার শব্দভাণ্ডারকে দারুণভাবে অলংকৃত করতেন। তিনি ভারতীয় উপমহাদেশের উর্দুভাষীদের মধ্যে মহরমের একটি অপরিহার্য উপাদান হয়ে উঠেছিলেন। শিবলী নোমানী তার রচিত মোয়াজেনা আনিস ও দাবির (১৯০৭) সাহিত্যগ্রন্থে মীর আনিস সম্পর্কে প্রথম প্রধান এবং সমালোচনামূলক বক্তব্যে বলেছিলেন "আনিসের কাব্যিক গুণাবলী এবং যোগ্যতা অন্য কোনো কবির সাথে মেলে না"।

ছান্নু লাল দিলগীর (c 1780–c 1848) ছিলেন আরেক মর্সিয়া কবি যিনি নবাব আসাফ-উদ-দৌলার শাসনামলে জন্মগ্রহণ করেন। তিনি প্রথমে 'তারব' ছদ্ম উপনামে পরিচিত একজন গজল কবি ছিলেন এবং পরবর্তী পর্যায়ে মর্সিয়ার দিকে মনোনিবেশ করেন। তিনি ইসলাম ধর্ম গ্রহণ করেন এবং নিজের নাম পরিবর্তন করে গোলাম হোসেন রাখেন। তার সবচেয়ে জনপ্রিয় মর্সিয়াকে বলা হয় ঘবরায়ে গি জয়নাব, ঘবরায়ে গি জয়নাব (  )

আরো দেখুন 
 উর্দুতে মর্সিয়া লেখকদের তালিকা
 শাহর আশোব
 উর্দু সাহিত্য
 উর্দু কবিতা
 রেখতা
 উর্দু ইতিহাস
 ওয়াহিদ আখতার

তথ্যসূত্র

উদ্ধৃতি

বহিঃসংযোগ 
 Soaz Salam Book 
 Online Books Available 
 Marsiya Book https://archive.org/details/soaz-salam-12-05-2023/Marsiya%2019-04-2023/
 
 
 
 
 
 Marsiya of Imam Hasan Hussain
 Soazkhwani by Professor Sibte Jafar Zaidi
 Soaz by Sibte Jaffer 
 Soazkhwani by Syed Ali Ausat Zaidi 
 Soazkhwani by Azeemul Mohsin
 Soazkhuani by Syed Hasan Abid Jafri
 Soazkhuani by Syed Abid Hussain (Hatif Alwari)
 Soazkhuani by Muhammad Ali Naqvi

উর্দু কবিতা
শিয়া সাহিত্য
ইসলামি কবিতা
ইসলামি পরিভাষা
ফার্সি সাহিত্য
২০২৪ মহিলা প্রিমিয়ার লিগ (ক্রিকেট)

২০২৪ মহিলা প্রিমিয়ার লিগ (ডব্লিউপিএল ২০২৪ নামেও পরিচিত এবং টাটা ডব্লিউপিএল ২০২৪ নামে পরিচিত) হল মহিলা প্রিমিয়ার লিগের চলমান দ্বিতীয় মৌসুম, ভারতীয় ক্রিকেট বোর্ড (বিসিসিআই) দ্বারা আয়োজিত একটি মহিলাদের ফ্র্যাঞ্চাইজি টি-টোয়েন্টি ক্রিকেট লিগ। পাঁচটি দল নিয়ে এই টুর্নামেন্টটি ২৩ ফেব্রুয়ারি থেকে ১৭ মার্চ ২০২৪ পর্যন্ত অনুষ্ঠিত হয়েছিল।

মুম্বই ইন্ডিয়ান্স আগের (উদ্বোধনী) মৌসুমে ডিফেন্ডিং চ্যাম্পিয়ন ছিল।

ফাইনালে দিল্লি ক্যাপিটালসকে হারিয়ে শিরোপা জিতেছে রয়্যাল চ্যালেঞ্জার্স ব্যাঙ্গালোর। এটি পুরুষ এবং মহিলা উভয় টুর্নামেন্ট জুড়ে রয়্যাল চ্যালেঞ্জার্স ফ্র্যাঞ্চাইজির প্রথম শিরোপা ছিল।

পটভূমি

বিন্যাস 
২০২৪ সালে ৫টি দল প্রতিযোগিতায় অংশগ্রহণ করেছিল। টুর্নামেন্টে প্রতিটি দল অন্য দলকে হোম-এন্ড-অ্যাওয়ে, দ্বৈত রাউন্ড-রবিন বিন্যাসে দুইবার করে খেলাতে জড়িত। ডাবল রাউন্ড-রবিন লিগের পর, শীর্ষ তিনটি দল সমষ্টি পয়েন্টের ভিত্তিতে প্লে-অফের জন্য যোগ্যতা অর্জন করেছিল। সর্বোচ্চ পয়েন্ট পাওয়া দল স্বয়ংক্রিয়ভাবে ফাইনাল ম্যাচের যোগ্যতা অর্জন করবে। দ্বিতীয়-স্থান এবং তৃতীয়-স্থানে থাকা দলগুলি একে অপরের সাথে প্রতিদ্বন্দ্বিতা করবে ("এলিমিনেটর" শিরোনামের একটি ম্যাচ)। এলিমিনেটর ম্যাচের বিজয়ী ফাইনাল ম্যাচে যাবে।

সময়সূচী 
আইপিএল ২০২৪-এর প্রথম পর্বের সময়সূচী ২৪ জানুয়ারি ২০২৪-এ ঘোষণা করা হয়েছিল। টুর্নামেন্টের উদ্বোধনী ম্যাচটি ডিফেন্ডিং চ্যাম্পিয়ন মুম্বাই ইন্ডিয়ান্স এবং দিল্লি ক্যাপিটালসের মধ্যে ২৩ ফেব্রুয়ারি ২০২৪ তারিখে বেঙ্গালুরুর এম. চিন্নাস্বামী স্টেডিয়ামে অনুষ্ঠিত হয়েছিল। ফাইনাল ম্যাচটি ২০২৪ সালের ১৭ মার্চ দিল্লির অরুণ জেটলি স্টেডিয়ামে অনুষ্ঠিত হয়েছিল।

সম্প্রচার 
স্পোর্টস১৮ হল এই আসরের টিভি সম্প্রচারক, আর জিও সিনেমা আসন্ন মৌসুমে ডিজিটাল সম্প্রচারকারী হবে।

উদ্বোধনী অনুষ্ঠান 
উদ্বোধনী অনুষ্ঠানটি ২৩ ফেব্রুয়ারি বেঙ্গালুরুর এম চিন্নাস্বামী স্টেডিয়ামে অনুষ্ঠিত হয়েছিল, যেখানে শাহরুখ খান, শাহিদ কাপুর, কার্তিক আর্যন, বরুণ ধবন, সিদ্ধার্থ মালহোত্রা এবং টাইগার শ্রফ অভিনয় করেছিলেন।

অংশগ্রহণকারী দল ও খেলোয়াড় সমূহ 

 পূর্ববর্তী মৌসুম থেকে মোট ৬০ জন খেলোয়াড়কে তাদের নিজ নিজ দল ধরে রেখেছে।

নিলামে বিক্রিত খেলোয়াড়ের তালিকা 
নিলামে মোট ৩০ জন খেলোয়াড় বিক্রি হয়েছিল, যাদের মধ্যে ৯জন ছিলেন বিদেশি।

ভেন্যু 

ম্যাচগুলি বেঙ্গালুরুর এম. চিন্নাস্বামী স্টেডিয়াম এবং দিল্লির অরুণ জেটলি ক্রিকেট স্টেডিয়ামে খেলা হয়েছিল, দিল্লিতে পরবর্তীতে নকআউট পর্বের আয়োজক হয়েছিল৷

পয়েন্ট টেবিল

ম্যাচ সারাংশ

লিগ পর্ব 

বিসিসিআই ২০২৪ সালের ২৪ জানুয়ারি সমস্ত ক্রীড়াসূচি প্রকাশ করেছিল।

প্লে-অফ

বন্ধনী

এলিমিনেটর

ফাইনাল

পরিসংখ্যান 
  কমলা টুপি (সর্বোচ্চ রান সংগ্রাহক)
  বেগুনি টুপি (সর্বাধিক উইকেট শিকারী)

সর্বোচ্চ রান

সর্বাধিক উইকেট লাভ

তথ্যসূত্র

বহিঃসংযোগ 
 
 সিরিজ হোম ইএসপিএনক্রিকইনফো এ

২০২৪ ইন্ডিয়ান প্রিমিয়ার লিগ
২০২৪-এ ভারতীয় ক্রিকেট
২০২৩-২৪ ঘরোয়া ক্রিকেট প্রতিযোগিতা
২০২৪
উলমাস আল-হাজিব মসজিদ

উলমাস আল-হাজিব মসজিদ বা আমির উলমাস আল-হাজিবে সমাধিস্তম্ভ মসজিদ মিশরের কায়রোতে অবস্থিত একটি ঐতিহাসিক মসজিদ এবং সমাধি। এটি সাইফ আল-দিন উলমাস নামে একজন মামলুক কর্মকর্তা দ্বারা অর্থ ব্যয়ের মাধ্যমে এর নির্মাণ ১৩২৯-১৩৩০ সালে সম্পন্ন হয়েছিল।

ইতিহাস 
সাইফ আল-দিন উলমাস মামলুক সুলতান আল-নাসির মুহাম্মদের অধীনে একজন আমির (সেনাপতি বা উচ্চপদস্থ কর্মকর্তা) ছিলেন। তিনি মামলুক পদমর্যাদার মধ্য দিয়ে একজন জাশঙ্কির (খাদ্যপরীক্ষক), তারপর একজন হাজিব (চেম্বারলেইন) হিসেবে উঠে আসেন এবং অবশেষে সুলতানের ডেপুটি হন।

উলমাস মসজিদটি কায়রোর দুর্গের পশ্চিমে অবস্থিত হাদারাত আল-বাকার নামে পরিচিত একটি পাড়ায় নির্মিত হয়েছিল। মসজিদের প্রবেশদ্বারে একটি শিলালিপিরয়েছে, মসজিদটির ভিত্তি ৭২৯ হিজরি সন (১৩২৮-১৩২৯ খ্রি.) এবং এটি ৭৩০ হিজরি সন (১৩২৯-১৩৩০ খ্রি) এর সমাপ্তির তারিখ। সমসাময়িক লেখক আল-সাফাদির মতে, উলমাস মসজিদ এবং এর সাজসজ্জা সম্পূর্ণ করার জন্য সিরিয়া, আনাতোলিয়া এবং অন্যান্য স্থান থেকে মার্বেল আমদানি করেছিলেন।

উলমাসকে ১৩৩৩ সালে মৃত্যুদণ্ড দেওয়া হয়েছিল, মসজিদটি সম্পূর্ণ হওয়ার তিন বছর পরে, মূলত সুলতানের বিরুদ্ধে ষড়যন্ত্র করার সন্দেহে উলমাসকে মৃত্যুদণ্ড দেওয়া হয়েছিল। উলমাসকে তার তৈরিকৃত মসজিদ সংলগ্ন মাজারে দাফন করা হয়েছিল।

১৭১৩ সালে, উসমানীয় যুগে মসজিদের মিনারটি ভেঙে পড়ে যায় এবং বর্তমান আকারে পুণরায় নির্মাণ করা হয়। তৎকালীন কারিগররা মসজিদটি নির্মাণে পুরানো মিনারের পাথর পুনরায় ব্যবহার করে এবং মামলুক শৈলীতে মিনারটি পুনর্নির্মাণের চেষ্টা করেছিল, কিন্তু মামলুক যুগের কারুকার্যের সাথে তৎকালীন কারিগররা তাল মেলাতে পারেনি। ২১ শতকের প্রথম দিকে, মসজিদটি বন্ধ হয়ে যায় এবং বন্যার জন্য ক্ষতির সম্মুখীন হয়। মসজিদটি স্থানীয় মিশরীয় সংস্থার দ্বারা পুনরুদ্ধার করার পর এটি ২০১০ সালে পুনরায় খোলা হয়েছিল।

তথ্যসূত্র 

মধ্যযুগের কায়রো
১৪শ শতাব্দীর মসজিদ
কায়রোর মসজিদ
মামলুক স্থাপত্য
এদির্নে প্রদেশ

এদির্নে প্রদেশ (  ) তুরস্কের একটি প্রদেশ যা পূর্ব থ্রেস-এ অবস্থিত। এদির্নে ইউরোপীয় তুরস্কের অংশ, এটি সম্পূর্ণরূপে ইউরোপ মহাদেশে মধ্যে অবস্থিত তিনটি প্রদেশের মধ্যে একটি। এর আয়তন ৬১৪৫ বর্গকিলোমিটার এবং এর জনসংখ্যা ৪,১৪,৭১৪ জন (২০২২)।

অবস্থান 
এদির্নে এই প্রদেশের রাজধানী এবং বৃহত্তম শহর। এটি তুরস্কের একমাত্র প্রদেশ যা গ্রিসের সীমান্তবর্তী।
 পূর্বে টেকিরদাগ প্রদেশ এবং কির্কলারেলি প্রদেশ
 দক্ষিণ-পূর্বে চানাক্কালে প্রদেশের গ্যালিপোলি উপদ্বীপের সীমানা
 উত্তরে বুলগেরিয়ার হাসকোভো এবং ইয়াম্বোল প্রদেশ
 পশ্চিমে গ্রীসের পূর্ব মেসিডোনিয়া এবং থ্রেস এর সাথে আন্তর্জাতিক সীমানা রয়েছে।

জনসংখ্যা

জেলাসমূহ 

এদির্নে প্রদেশটি ০৯টি জেলায় বিভক্ত। এদির্নে জেলা এই প্রদেশের রাজধানী। জেলাসমূহ:
 এদির্নে জেলা
 এনেজ জেলা
 হাভসা জেলা
 ইপসালা জেলা
 কেশান জেলা
 লালপাসা জেলা
 মেরিক জেলা
 সুলোগলু জেলা
 উজুনকোপ্রু জেলা

চিত্রশালা

আরো দেখুন 
 এদির্নে বিলায়েত
 এদির্নে প্রদেশের জনবহুল স্থানের তালিকা

তথ্যসূত্র

বহিঃসংযোগ 

  
  
 এই প্রদেশের রাজধানীর অনেক বড় মসজিদের ছবি
 এদির্নের আবহাওয়া পূর্বাভাস তথ্য

 
তুরস্ক
সামারস্ল্যাম (১৯৮৯)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ১৯৮৯ সালের ২৮শে আগস্ট তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মিডোল্যান্ডস এরিনায় অনুষ্ঠিত হয়েছে।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ও ব্রুটাস বিফকেক ট্যাগ টিম ম্যাচে র‍্যান্ডি স্যাভেজ ও জিউসকে পরাজিত করেছে। অন্যান্য শীর্ষস্থানীয় ম্যাচে, দি আল্টিমেট ওয়ারিয়র ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে রিক রুডকে এবং ছয় জনের ট্যাগ টিম ম্যাচে রিক মার্টেল ও দ্য ফ্যাবুলাস রুজেস তিতো সান্তানা ও দ্য রকার্সকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।

১৯৮৯ সালের এই অনুষ্ঠানটি সামারস্ল্যাম কালানুক্রমিকের দ্বিতীয় অনুষ্ঠান ছিল, যা ২৮শে আগস্ট তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মিডোল্যান্ডস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র

বহিঃসংযোগ
  

১৯৮৯
সামারস্ল্যাম
আগস্ট ১৯৮৯-এ মার্কিন যুক্তরাষ্ট্রে ঘটনা
১৯৮৯-এ নিউ জার্সি
নিউ জার্সিতে ঘটনা
পূর্ব রাদারফোর্ডে পেশাদার কুস্তি
মান্নার সেতু

মান্নার সেতু হল উত্তর-পশ্চিম শ্রীলঙ্কার একটি সড়ক সেতু। এটি মান্নার দ্বীপকে মূল ভূখণ্ডের সাথে সংযুক্ত করে এবং এটি ঘনবসতিপূর্ণ দ্বীপের একমাত্র সড়ক সেতু।

ইতিহাস 
১৯৩০-এর দশকে মান্নার দ্বীপকে মূল ভূখণ্ডের সঙ্গে যুক্ত করার জন্য একটি সংকীর্ণ একক লেনের সেতু এবং সেতু নির্মিত হয়েছিল। ১৯৯০ সালে বিদ্রোহী লিবারেশন টাইগার্স অব তামিল ঈলম দ্বারা ক্ষতিগ্রস্ত হওয়ার পরে সেতুর কিছু অংশ ধসে পড়ে। একটি অস্থায়ী বেইলি সেতু নির্মিত হয়েছিল কিন্তু এটি ১০ টনের বেশি যানবাহনকে বহণ করেত পারে না।

২০০৭ সালে এই স্থানে একটি নতুন সেতু নির্মাণের পরিকল্পনা করা হয়েছিল। ২০০৭ সালে এটি নতুন সেতুর নির্মাণ কাজ শুরু হয় কিন্তু ২০০৮  সালের জানুয়ারিতে শ্রীলঙ্কার গৃহযুদ্ধ  শুরু হওয়ার কারণে তা বন্ধ হয়ে যায়। গৃহযুদ্ধ শেষ হওয়ার পর নির্মাণ কাজ পুনরায় শুরু হয় এবং ২০১০ সালের মার্চ মাসে শেষ হয়। একই সময়ে সেতুপথটি ৩,১৪ কিলোমিটার দীর্ঘ এবং ১১ মিটার চওড়া করা হয়। ২০১০ সালের ১৯ মার্চ আনুষ্ঠানিকভাবে সেতুটি উদ্বোধন করা হয়।

দুই লেনের সেতুটি  লম্বা এবং  প্রশস্ত। সেতুটি নির্মাণে খরচ হয়েছে ২ কোটি ৪৬ লক্ষ  রুপি ( US$ ২.২কোটি) এবং জাপান আন্তর্জাতিক সহযোগিতা সংস্থার অনুদানের মাধ্যমে অর্থায়ন করা হয়েছিল।

সেতুটি এ১৪ মেদাওয়াচ্চিয়া-তালাইমানার মহাসড়কের অংশ।

তথ্যসূত্র 

জাপান আন্তর্জাতিক সহযোগিতা সংস্থা
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
উইকিউপাত্তে স্থানাঙ্ক আছে
আভা দাওসার

আভা দাওসার (জন্ম ১ জানুয়ারি ১৯৭৪) একজন ভারতীয় বংশোদ্ভূত ঔপন্যাসিক যিনি ইংরেজিতে লেখে থাকেন। তার উপন্যাসের মধ্যে রয়েছে বেবিজি, ফ্যামিলি ভ্যালুস, দ্যাট সামার ইন প্যারিস এবং মিনিপ্ল্যানার । তার ২০০৫ সালের উপন্যাস বেবিজি লেসবিয়ান ফিকশনের জন্য ল্যাম্বদা সাহিত্য পুরস্কার এবং স্টোনওয়াল বুক অ্যাওয়ার্ড জিতেছে।

জীবনী 
আভা দাওসারের জন্ম নয়াদিল্লিতে। তিনি হার্ভার্ড বিশ্ববিদ্যালয়ে পড়ার জন্য মার্কিন যুক্তরাষ্ট্রে চলে যান, যেখানে তিনি ১৯৯৫ সালে স্নাতক পাশ করেন।

তার পুরস্কার বিজয়ী দ্বিতীয় উপন্যাস বেবিজি (২০০৫) প্রকাশের আগে, দাওসার ম্যানহাটনের একটি বিশ্বব্যাপী আর্থিক পরিষেবা সংস্থায় কর্মরত ছিলেন। লেখালেখিতে সময় দেওয়ার জন্য তিনি চাকরি ছেড়ে দেন।

হার্ভার্ডের ছাত্রী হওয়ার পর থেকে দাওসার ফটোগ্রাফি, ভিজ্যুয়াল এবং ভিডিও কলা প্রদর্শন করছেন। তার কাজ মার্কিন যুক্তরাষ্ট্র এবং বিদেশে বিভিন্ন গ্যালারী এবং জাদুঘরে প্রদর্শিত হয়েছে।

২০১০ সালে, তিনি রদ্রিগো বার্নার্ডো পরিচালিত লাভ অ্যান্ড দ্য সিটিস চলচ্চিত্রের চিত্রনাট্যের অংশ লিখেছিলেন।

২০১৩ সাল থেকে, দাওসার ডিজিটাল প্রযুক্তি এবং সামাজিক আচরণ ও অভিজ্ঞতার উপর এর প্রভাব সম্পর্কে কথা বলছেন।

পুরস্কার 

 ফিকশন ফেলো, নিউ ইয়র্ক ফাউন্ডেশন ফর দ্য আর্টস (২০০০)
 লেসবিয়ান ফিকশনের জন্য ল্যাম্বদা সাহিত্য পুরস্কার, বেবিজির জন্য (২০০৫)
 স্টোনওয়াল বুক অ্যাওয়ার্ড, আমেরিকান লাইব্রেরি অ্যাসোসিয়েশন, বেবিজির জন্য (২০০৬)

গ্রন্থপঞ্জি

উপন্যাস 

 মিনিপ্ল্যানার (২০০০) (ভারতে পেঙ্গুইন বুকস দ্বারা দ্য থ্রি অব আস শিরোনামে প্রকাশিত)
 বেবিজি (২০০৫) (স্টোনওয়াল বুক অ্যাওয়ার্ড এবং ল্যাম্বদা সাহিত্য পুরস্কার, ২০০৬ বিজয়ী)
 দ্যাট সামার ইন প্যারিস (২০০৬)
 পারিবারিক মূল্যবোধ (২০১১)
 সেন্সরিয়াম (২০১২)
 ম্যাডিসন স্কয়ার পার্ক (২০১৬)

ছোট গল্প 

 ভাল রাজা ইন

ব্যক্তিগত জীবন 
তিনি নিউ ইয়র্ক সিটিতে থাকেন।

তথ্যসূত্র

বহিঃসংযোগ 

 
 An interview with Abha Dawesar
 
 Abha Dawesar: Life in the "digital now" (TEDGlobal 2013)

২১শ শতাব্দীর মার্কিন নারী
দিল্লির লেখিকা
২১শ শতাব্দীর ভারতীয় ঔপন্যাসিক
২১শ শতাব্দীর ভারতীয় লেখক
২১শ শতাব্দীর ভারতীয় লেখিকা
জীবিত ব্যক্তি
মার্কিন যুক্তরাষ্ট্রে ভারতীয় অভিবাসী
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন নারী ঔপন্যাসিক
১৯৭৪-এ জন্ম
তিস্তা বাগচী

তিস্তা বাগচী (জন্ম ১ অক্টোবর ১৯৬৪ ) হলেন একজন বিশিষ্ট ভারতীয় ভাষাবিদ এবং নীতিবিদ যিনি দিল্লি বিশ্ববিদ্যালয়ের ভাষাবিজ্ঞানের অধ্যাপক। বাগচী কলকাতার সংস্কৃত কলেজ, দিল্লি বিশ্ববিদ্যালয় শিক্ষালাভ করেন এবং শিকাগো বিশ্ববিদ্যালয় থেকে তিনি ভাষাতত্ত্বে পিএইচডি ডিগ্রি অর্জন করেন। তিনি মূলত সাধারণ ভাষায় এবং বিশেষ করে দক্ষিণ এশীয় ভাষাগুলোর অর্থতত্ত্ব এবং বাক্য গঠনের বিষয়গুলোকে বিস্তৃত করে চিকিৎসা বিজ্ঞানে প্রয়োগ এবং সামাজিক মিথস্ক্রিয়ায় নৈতিকতার প্রশ্ন, এবং বাংলা সাহিত্য সংস্কৃতির পরিচয় বহনকারী গ্রন্থের অনুবাদ এবং তুলনামূলক ভাষাতত্ত্ব নিয়ে কাজ করেছেন।

তথ্যসূত্র 

বাঙালি বিজ্ঞানী
দিল্লি বিশ্ববিদ্যালয়ের শিক্ষক
ভারতের ইংরেজি ভাষার লেখক
দিল্লির লেখিকা
২০শ শতাব্দীর ভারতীয় লেখিকা
২০শ শতাব্দীর ভারতীয় লেখক
২০শ শতাব্দীর ভারতীয় ভাষাবিজ্ঞানী
২১শ শতাব্দীর ভারতীয় ভাষাবিজ্ঞানী
নন্দিতা বসু

নন্দিতা বসু হলেন একজন অধ্যাপক এবং ওয়াটারলু বিশ্ববিদ্যালয়ের গ্লোবাল ওয়াটার সাসটেইনেবিলিটি এবং ইকোহাইড্রোলজির কানাডা রিসার্চ চেয়ার।  তার গবেষণা মূলত ভূমি ব্যবহার এবং জলবায়ুর পরিবর্তনের মাধ্যমে জলের প্রাপ্যতা এবং গুণমানের উপর নৃতাত্ত্বিক প্রভাব বিষয়ক। বসু পুষ্টির উত্তরাধিকারের প্রভাব আবিষ্কার এবং হ্রদ ও উপকূলীয় অঞ্চলের জলের গুণমান উন্নয়ন করার প্রস্তাবিত সমাধানমূলক কাজের জন্য পরিচিত।

তথ্যসূত্র 

জীবিত ব্যক্তি
যাদবপুর বিশ্ববিদ্যালয়ের প্রাক্তন শিক্ষার্থী
আইআইটি কানপুরের প্রাক্তন শিক্ষার্থী
পশ্চিমবঙ্গের নারী বিজ্ঞানী
বশিষ্ঠসিদ্ধান্ত

বশিষ্ঠসিদ্ধান্ত হলো প্রারম্ভিক ভারতীয় জ্যোতির্বিদ্যা সম্পর্কিত ব্যবস্থা, যা বরাহমিহিরের পঞ্চসিদ্ধান্তিকা এ সংক্ষিপ্ত করা হয়েছে। এটির রচয়িতা ঋষি বশিষ্ঠ এবং এর রচনাকাল সম্ভবত ১২৯৯-১৩০১ খ্রীস্টপূর্ব। মূল লেখাটি সম্ভবত চতুর্থ শতাব্দীর, কিন্তু এটি হারিয়ে গেছে এবং এটি সম্পর্কে আমাদের জ্ঞান বরাহমিহিরের বিবরণে সীমাবদ্ধ। ইরানি পণ্ডিত আল বেরুনি বিষ্ণুচন্দ্রের নিকট রচনাটির সূচনা করেন। বর্তমানে বশিষ্ঠসিদ্ধান্তিকা নামে একটি আধুনিক রচনা রয়েছে।

তথ্যসূত্র

সংস্কৃত গ্রন্থ
হিন্দু জ্যোতির্বিজ্ঞান
প্রাচীন ভারতীয় জ্যোতির্বিজ্ঞান সম্পর্কিত রচনা
ভারতীয় লেখকের সাহিত্যকর্ম
হিজাব (সুফিবাদ)

সুফিবাদে, হিজাব (    ) হল স্রষ্টা ও সৃষ্টিকর্তার মাঝে পর্দা, যা তাজাল্লি (সত্য হিসাবে স্রষ্টার প্রকাশ) এবং নুর প্রকাশ (স্রষ্টার আলো) এর মাকামাত (পর্যায়ে) পৌঁছানোর আগে মুরিদের (আধ্যাত্মিক জ্ঞানে প্রতিশ্রুতিবদ্ধ) এর ক্বলব (হৃদয় ) করুণা দ্বারা ঢেকে দেয়।    এটি কোন শারীরিক সত্তা নয়।

উপস্থাপনা 
হিজাবকে এমন একটি অদৃশ্য পর্দা হিসাবে দেখা হয়, যা সালিক অনুসন্ধানের লক্ষ্যকে তার ক্বলব ভেতর লুকিয়ে রাখে।  

এই হিজাব বা পর্দা সাধককে আল্লাহর রহমত ও তাঁর তাজাল্লিকে সূফীর কাছ থেকে লুকিয়ে রাখে, যখন সে আওরাদের অনুশীলন করে।  

সুতরাং, পবিত্র হিজাব হল সূফী তরিকার শালিক পথের সর্বোচ্চ ধাপ বা মাকাম, যার বাহ্যিক রূপ এবং অভ্যন্তরীণ অর্থে হকিকায় সত্যে মাপকাঠিতে পৌঁছানো।  

আল্লাহর রহমতের দিকে যাত্রার প্রাথমিক পর্যায়ে সালিক হিজাব দ্বারা আবৃত থাকে এবং মাজ্জুব এই স্রষ্টার সান্নিধ্যে পৌঁছাতে এবং বাঁধা অতিক্রম করে লক্ষ্যে পৌঁছতে সাহায্য করে।

গাফলহ 
যখন সালিক গাফলাহ বা ভুল(    দ্বারা কলঙ্কিত হয় ), তার ক্বলব ধওক দিয়ে স্রষ্টার নূরের ঝলক উপলব্ধি করতে পারে না এবং স্বাদ নিতে পারে, তখন হিজাব তার হৃদয়কে ঢেকে রাখে এবং তাকে বেহেশতীয় ওয়ারিডেটদের কাছে সম্পূর্ণ ভাবে রুদ্ধ করে তোলে। 

আওরাদ ও ইবাদাতের অভ্যাসের আন্তরিকতা নিয়া ও অধ্যবসায়ের দ্বারা, সালিক ধীরে ধীরে ইয়াক্‌দাহতে (     প্রবেশ করার জন্য গাফলা বা ভুল পথ ত্যাগ করতে শুরু করে। ) যা এটিকে মাজযূবের মাকামে স্থানান্তরিত করে এবং হিজাবের পবিত্রতা দ্বারা আকৃষ্ট হয় এবং ধীরে ধীরে পবিত্রতার দিকে ধাবিত হয়।

তাজাল্লি 
যখন সালিক তার ক্বলব থেকে হিজাব উঠার সময় যে সত্য বা হাকীকার সন্ধান পান, তার অনুসন্ধান চালিয়ে যান, এবং মাজ্জুব ঐশী অনুগ্রহে এই হিজাবের কাছে আসার জন্য আকৃষ্ট হন এবং এইভাবে স্রষ্টার আনোয়ারের তাজাল্লি উপভোগ করেন, যা তাকে ইবাদাত ও যিকির এবং আরও বেশি অনুশীলন করার জন্য এগিয়ে যান। আওরাদস তার স্রষ্টাকে তার অনুগ্রহ এবং তাকে ঘিরে থাকা কারামতের জন্য ধন্যবাদ জানায়। 

ওয়াসিল ও মজযূবের ক্বলবের উপর হিজাবের এই উন্মোচন - তাজাল্লীকে প্রকাশ করে, যার এমন একটি বহিঃপ্রকাশ, যা তার বান্দার প্রতি আল্লাহর দেওয়া অনুগ্রহ এবং বিশেষ উপহারকে প্রদর্শন এবং বের করে আনে। 

তাজাল্লির প্রকাশও ঐশী শক্তিকে  নির্দেশ করে ও ইরফানের নূরের মাধ্যমে মুরিদের ক্বলবে স্পষ্ট হয়ে ওঠে এবং আলোকিত করে।

মা'রিফা 
এভাবেই সূফী মারিফা নামক পরম  ধ্যান ও জ্ঞান তার পথে এগিয়ে যায় এবং দর্শন মেনে চলে, যখন হিজাব তার ক্বলব থেকে নিজেকে প্রকাশ করে,  যখন সে তালিবে, মুরিদ, সালিক, মাজযূব এবং ওয়াসিলের মাকামাত ও আহওয়াল অতিক্রম করে ।   

হিজাব এইভাবে অতীন্দ্রিয় মা'রিফার দরজা খুলে দেয়, আন্তরিকভাবে সুফির জন্য যিনি কঠোরভাবে শরীয়তের আইনী পথ অনুসরণ করেন, তরিকার গোপন পদ্ধতিতে অধ্যবসায়ী থাকেন, তিনিই সত্য বা হাকীকার রহস্যময় সত্য লাভ করে্ন।

আরো দেখুন 

 তাজাল্লি
 নুর
 গাফলহ
 গোপন

তথ্যসূত্র 

ইসলামি পরিভাষা
ইসলামি বিশ্বাস ও মতবাদ
আরবি শব্দ ও বাক্যাংশ
ভাষা ও রহস্যবাদ
আধ্যাত্মিক অনুশীলন
সুফিবাদ
আরবি ভাষার লেখা থাকা নিবন্ধ
পঞ্চসিদ্ধান্তিকা

পঞ্চসিদ্ধান্তিকা () হলো জ্যোতির্বিজ্ঞানী বরাহমিহির রচিত একটি সংস্কৃত গ্রন্থ। এটি ভারতে প্রচলিত পাঁচটি সমসাময়িক জ্যোতির্বিদ্যা (সিদ্ধান্ত) গ্রন্থের বিষয়বস্তুর সংক্ষিপ্ত বিবরণ দেয়।

রচনাকাল ও ইতিহাস 
পাঠ্যটি ৪২৭ শকা বছরকে নির্দেশ করে, যা ৫০৫ খ্রিস্টাব্দের সাথে মিলে যায়। জ্যোতিষশাস্ত্র ও জ্যোতির্বিজ্ঞানের উপর ভারতীয় লেখকরা সাধারণত সঠিক জ্যোতির্বিজ্ঞানের গণনার সুবিধার্থে তাদের পাঠ্য রচনার রচনাকালের কাছাকাছি যুগের বছর বেছে নেন। এইভাবে, ৫০৫ খ্রিস্টাব্দ সম্ভবত সেই বছর ছিল যে বছর বরাহমিহির পঞ্চসিদ্ধান্তিকা রচনা করেছিলেন বা পরিকল্পনা করেছিলেন। বরাহমিহির এবং তার ভাষ্যকার উৎপল উভয়ের লেখাই ইঙ্গিত করে যে পাঠ্যটি ছিল বরাহমিহিরের প্রথম কাজ।

কিছু পণ্ডিত বিশ্বাস করেন যে ৫০৫ খ্রিস্টাব্দ ছিল বরাহমিহির জন্মের বছর বা তার জীবনের অন্য গুরুত্বপূর্ণ ঘটনা, কারণ ব্রহ্মগুপ্তের খণ্ডখাদ্যকের ভাষ্যকার অমরাজার মতে, বরাহমিহির ৫৮৭ খ্রিস্টাব্দে (শকা বছর ৫০৯) মারা যান। যদি বরাহমিহির ৫০৫ খ্রিস্টাব্দে ২৫ বছর বয়সেও পঞ্চসিদ্ধান্তিকা লিখে থাকেন, তবে তাঁর মৃত্যুর সময় তাঁর বয়স ১০৫ বছরের বেশি ছিল, যা এই পণ্ডিতদের কাছে ব্যতিক্রমীভাবে উচ্চ বলে মনে হয়। ফলস্বরূপ, এই পণ্ডিতরা ৫০৫-৫৮৭ খ্রিস্টাব্দের মধ্যে বরাহমিহির জীবনকালের তারিখ বিবেচনা করেন। অন্যান্য পণ্ডিতরা অমরাজার বক্তব্যের যথার্থতা নিয়ে সন্দেহ পোষণ করেন, যেহেতু তিনি বরাহমিহিরের এক হাজার বছর পরে বেঁচে ছিলেন।

বিষয়বস্তু ও তাৎপর্য 
পাঠ্যটি পাঁচটি সমসাময়িক জ্যোতির্বিদ্যার দর্শন এবং এগুলোর গ্রন্থগুলো নিয়ে আলোচনা করে, গুরুত্ব অনুসারে তালিকাভুক্ত, শেষ দুটি নিম্নতর হিসাবে বিবেচিত:
 সূর্যসিদ্ধান্ত
 রোমকসিদ্ধান্ত
 পৌলিষসিদ্ধান্ত
 বশিষ্ঠসিদ্ধান্ত
 পৈতামহসিদ্ধান্ত: পিতামহ (দেবতা ব্রহ্মার) গ্রন্থ

বরাহমিহিরের পাঠ্য দর্শনগুলির জ্যোতির্বিদ্যা সংক্রান্ত গ্রন্থের বিষয়বস্তুর সংক্ষিপ্তসার: এই গ্রন্থগুলি, অন্তত তাদের আসল আকারে, এখন হারিয়ে গেছে।
উদাহরণস্বরূপ, সূর্যসিদ্ধান্তের টিকে থাকা সংস্করণটি ১০০০ খ্রিস্টাব্দ সময়কালে বলা যেতে পারে, যদিও এর আসল সংস্করণটি ৪০০ খ্রিস্টাব্দের কাছাকাছি রচিত হতে পারে। একইভাবে, বরাহমিহির দ্বারা উল্লেখিত পৈতামহসিদ্ধান্তটি সম্ভবত পঞ্চম শতাব্দীর প্রথম দিকে রচিত হয়েছিল (একই নামের আরও আগেকার রচনা থেকে আলাদা), কিন্তু বর্তমান সময়ের পাঠটি পরবর্তী রচনা যা পুরাণ পাঠের অংশ হিসেবে টিকে আছে। সুতরাং, বরাহমিহিরের পাঠ্যই এই প্রাচীন গ্রন্থগুলির একমাত্র উৎস। বরাহমিহির এই গ্রন্থগুলি থেকে বেশ কিছু নিয়ম উল্লেখ করেছেন, কিন্তু কখনও কখনও, কোন নিয়মটি কোন পাঠ্য থেকে এসেছে তা স্পষ্ট নয়।

বরাহমিহির পঞ্চসিদ্ধান্তিকাকে করণ (জ্যোতির্বিদ্যার সংক্ষিপ্ত প্রকাশ) হিসাবে উল্লেখ করেছেন, কিন্তু পাঠ্যটি করণের ধারার পাঠ্যগুলিতে প্রদর্শিত বিষয়গুলির বিস্তৃত পরিসর কভার করে।

পঞ্চসিদ্ধান্তিকার উল্লেখযোগ্য গাণিতিক ধারণার মধ্যে রয়েছে:
 এর স্থান-মান সংখ্যা পদ্ধতির সাথে দশমিক অঙ্কপাতনের ব্যবহার
 শূন্য জড়িত গাণিতিক যোগ ও বিয়োগ ক্রিয়াকলাপ
 ৩০°/৮ ব্যবধানে চাপের সাথে সাইন যুক্ত করা, এইভাবে বোঝায় যে পাই = ১০ এর বর্গমূল = ৩.১৬

ব্রহ্মগুপ্তের মতো, বরাহমিহির আর্যভট্টের (বর্তমানে সর্বজনস্বীকৃত) মতকে প্রত্যাখ্যান করেছেন যে পৃথিবী সূর্যের চারদিকে ঘোরে।

উৎপল পরামর্শ দেন যে বরাহমিহির পঞ্চসিদ্ধান্তিকার সংক্ষিপ্ত সংস্করণ লেখেন, কিন্তু সেই রচনাটি হারিয়ে গেছে। শতনন্দ তার ভস্বতীকরণ (আনুমানিক ১০৯৮ খ্রিস্টাব্দ) পঞ্চসিদ্ধান্তিকার সূর্যসিদ্ধান্তের উপর ভিত্তি করে রচনা করেন।

তথ্যসূত্র

উৎস 

 
 
 
 

সংস্কৃত গ্রন্থ
ভারতীয় লেখকের সাহিত্যকর্ম
প্রাচীন ভারতীয় জ্যোতির্বিজ্ঞান সম্পর্কিত রচনা
পৌলিষসিদ্ধান্ত

পৌলিষসিদ্ধান্ত হলো প্রাচীন ভারতীয় জ্যোতির্বিজ্ঞান সংক্রান্ত গ্রন্থ। এটি বরাহমিহির রচিত পঞ্চসিদ্ধান্তিকার পাঁচটি সিদ্ধান্তের মধ্যে একটি।

পূর্ববর্তী পৌলিষসিদ্ধান্ত তৃতীয় বা চতুর্থ শতাব্দীর এবং পরবর্তী পৌলিষসিদ্ধান্ত অষ্টম শতাব্দীর। এটি প্রথম শতাব্দীর ভারতীয় হেলেনিস্টিক জ্যোতির্বিদ্যা (বিশেষ করে আলেকজান্দ্রিয় দর্শন) যবনজাতক এর অনুরূপ উদাহরণ।

তথ্যসূত্র

বহিঃসংযোগ
Indian astronomy and Western influences

সংস্কৃত গ্রন্থ
হিন্দু জ্যোতির্বিজ্ঞান
ভারতীয় লেখকের সাহিত্যকর্ম
প্রাচীন ভারতীয় জ্যোতির্বিজ্ঞান সম্পর্কিত রচনা
রোমকসিদ্ধান্ত

রোমকসিদ্ধান্ত () হলো ভারতীয় জ্যোতির্বিজ্ঞান সংক্রান্ত গ্রন্থ। গ্রন্থটি বরাহমিহির রচিত পঞ্চসিদ্ধান্তিকার পাঁচটি সিদ্ধান্তের মধ্যে একটি।

রোমকসিদ্ধান্ত বাইজেন্টাইন সাম্রাজ্যের জ্যোতির্বিজ্ঞান শিক্ষার উপর ভিত্তি করে রচিত।

বিষয়বস্তু 
সিদ্ধান্তটি প্রথম শতাব্দীতে ভারতে গ্রিক ও রোমীয় জ্যোতির্বিদ্যার জ্ঞান (বিশেষ করে আলেকজান্দ্রিয় দর্শন) প্রেরণের উদাহরণ হিসাবে যবনজাতক অনুসরণ করে।

সমস্ত ভারতীয় জ্যোতির্বিজ্ঞানের মধ্যে এটিই একমাত্র যা ক্রান্তীয় ব্যবস্থার উপর ভিত্তি করে তৈরি। এটি পঞ্চম শতাব্দীতে ভারতে "পাঁচটি জ্যোতির্বিদ্যা সংক্রান্ত শাস্ত্র" এর মধ্যে একটি হিসাবে বিবেচিত হয়েছিল।

তথ্যসূত্র

উৎস 

 Sarma, Nataraja (2000), "Diffusion of Astronomy in the Ancient World", Endeavour, 24 (2000): 157-164.

বহিঃসংযোগ
 Indian astronomy and Western influences

সংস্কৃত গ্রন্থ
হিন্দু জ্যোতির্বিজ্ঞান
ভারতীয় লেখকের সাহিত্যকর্ম
প্রাচীন ভারতীয় জ্যোতির্বিজ্ঞান সম্পর্কিত রচনা
৫ম শতাব্দীর বই
মোল্লা ওবায়েদুল্লাহ বাকী

অধ্যাপক ডা. মোল্লা ওবায়েদুল্লাহ বাকী একজন বাংলাদেশি চিকিৎসক যিনি ২০২৪ সালে স্বাধীনতা পুরস্কারে ভূষিত হন।

তথ্যসূত্র 

জীবিত ব্যক্তি
সমাজসেবায় স্বাধীনতা পুরস্কার বিজয়ী
বাংলাদেশী চিকিৎসক